Doom

DOOM starter med at vise en demo af spillet. Tryk på en tast for at kalde menuen frem. Fra denne menu kan du hente og gemme spil (Load Game, Save Game), indstille ting som skærmens størrelse under Options, afslutte spillet (Quit Game), se en komplet oversigt over de taster, du kan bruge i spillet, eller selvfølgelig starte et nyt spil, hvis du vælger New Game.

Kaster du dig ud i det og vælger New Game, skal du som et minimum kende følgende taster for at overleve.
Piletasterne bruges til bevægelse
CTRL bruges til at affyre det våben, du bærer
Mellemrumstasten bruges til at åbne døre

Vælg New Game med Enter-tasten
Vælg Knee-Deep in the Dead
Vælg sværhedsgrad. Nightmare er sværest, opefter er spillet lettere

Spillet går ganske enkelt ud på at finde udgangen. Du bevæger dig i nogle store bygninger, og i dit forsøg på at komme ud og videre til næste bane møder du et utal af fjender, som du nådesløst skal skyde, før de gør det af med dig. Fjender er ikke det eneste, du finder. Undervejs er der en masse ting spredt Førstehjælpskasser, ammunition, beskyttelse og ikke mindst nye våben. Saml alt op, hvad du finder. Hvis du ikke har brug for førstehjælp eller ikke kan bære flere patroner, bliver de bare liggende. Du samler ting op ved at gå ind i dem. I starten af spillet har du kun en pistol, men efterhånden som du finder flere våben, skifter du mellem dem med tal-tasterne over bogstavdelen af tastaturet. Pistolen vælges ved at taste 2, vil du slås med de bare næver taster du 1. De våben, du finder, dukker op på tasterne 3-7.

I DOOM finder du også låste døre. For at åbne dem skal du først finde den rigtige nøgle, men der er også hemmelige døre. De findes ofte, hvor væggen på en eller anden måde ser lidt anderledes ud. Stil dig foran væggen, og tryk på mellemrumstasten. Hvis der er et hemmeligt rum bag væggen, vil den nu åbne sig, og hvis du er heldig, finder du en masse gode ting i form af våben, førstehjælp eller ammunition.

Systemkrav
DOS eller Windows 95
486 CPU
8 MB ram
6 MB harddisk plads
DirectX i Windows 95

Afinstallation Kør programmet 'Uninstall' for at fjerne DOS-udgaven af DOOM fra din computer.